CELEX: 
Language: lv
Date: 2017-05-03 00:00:00
Title: KOMISIJAS ĪSTENOŠANAS REGULA (ES) …/.. ar ko Īstenošanas regulu (ES) Nr. 908/2014 groza attiecībā uz tādu pasākumu sarakstu, saistībā ar kuriem jāpublicē konkrēta informācija par atbalsta saņēmējiem

KOMISIJAS ĪSTENOŠANAS REGULA (ES) …/..
            
            
               (3.5.2017),
            
            
               ar ko Īstenošanas regulu (ES) Nr. 908/2014 groza attiecībā uz tādu pasākumu sarakstu, saistībā ar kuriem jāpublicē konkrēta informācija par atbalsta saņēmējiem 
               
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu
                  1
                un jo īpaši tās 114. pantu,
            
            
               tā kā:
            
            
               (1)Saskaņā ar Regulas (ES) Nr. 1306/2013 111. panta 1. punktu dalībvalstīm jāpublicē informācija par Eiropas Lauksaimniecības garantiju fonda un Eiropas Lauksaimniecības fonda lauku attīstībai līdzekļu saņēmējiem, kurā norādīta informācija arī par maksājuma summu, kas saņemta par katru šo fondu finansēto pasākumu,  katra pasākuma veids un apraksts.
            
            
               (2)Komisijas Īstenošanas regulas (ES) Nr. 908/2014
                  2
                57. pantā ir paredzēts, ka saistībā ar minētajiem pasākumiem ir jāpublicē sīkāka papildu informācija, un ir sniegta atsauce uz minētās regulas XIII pielikumu, kurā ietverts attiecīgo pasākumu saraksts. 
            
            
               (3)Ņemot vērā Krievijas aizliegumu importēt Savienības izcelsmes lauksaimniecības produktus un pārtiku un to, ka pasaules tirgū ir palēninājies piena un piena produktu pieprasījuma pieaugums, it īpaši saistībā ar eksporta samazināšanos uz Ķīnu, Komisija saskaņā ar Eiropas Parlamenta un Padomes Regulas (ES) Nr. 1308/2013
                  3
                219. panta 1. punktu ir pieņēmusi pasākumus, kas vajadzīgi, lai risinātu minēto tirgus situāciju lopkopības nozarē. Minētie pasākumi ir noteikti Komisijas Deleģētajās regulās (ES) 2015/1853
                  4
               , (ES) 2016/1612
                  5
                un (ES) 2016/1613
                  6
               . Minētie pasākumi ir īstenoti kā lauksaimniecības tirgu atbalstoši pasākumi saskaņā ar Regulas (ES) Nr. 1306/2013 4. panta 1. punkta a) apakšpunktu un attiecas uz 2016. vai 2017. finanšu gadu, bet tie nav ietverti Īstenošanas regulas (ES) Nr. 908/2014 XIII pielikuma sarakstā. Tādēļ ir lietderīgi tos iekļaut sarakstā.
            
            
               (4)Tādēļ Īstenošanas regula (ES) Nr. 908/2014 būtu attiecīgi jāgroza.
            
            
               (5)Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
            
               IR PIEŅĒMUSI ŠO REGULU.
            
            
               1. pants
            
            
               Īstenošanas regulas (ES) Nr. 908/2014 XIII pielikumā pievieno šādu 10. punktu:
            
            
               “10. Pasākumi, kas atbilstīgi Regulas (ES) Nr. 1308/2013 219. panta 1. punktam īstenoti lopkopības nozarē kā lauksaimniecības tirgu atbalstoši pasākumi saskaņā ar Regulas (ES) Nr. 1306/2013 4. panta 1. punkta a) apakšpunktu.”
            
            
               2. pants
            
            
               Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
         
         
            
               Briselē, 3.5.2017
            
            
               
               
                     priekšsēdētājs
                     Jean-Claude JUNCKER
               
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 347, 20.12.2013., 549. lpp.
               
               
                  
                     (2)
                  
                        Komisijas 2014. gada 6. augusta Īstenošanas regula (ES) Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).
               
               
                  
                     (3)
                  
                        Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
               
               
                  
                     (4)
                  
                        Komisijas 2015. gada 15. oktobra Deleģētā regula (ES) 2015/1853, ar ko paredz pagaidu ārkārtas atbalstu lopkopības nozaru lauksaimniekiem (OV L 271, 16.10.2015., 25. lpp.).
               
               
                  
                     (5)
                  
                        Komisijas 2016. gada 8. septembra Deleģētā regula (ES) 2016/1612, ar ko paredz atbalstu piena ražošanas samazinājumam (OV L 242, 9.9.2016., 4. lpp.).
               
               
                  
                     (6)
                  
                        Komisijas 2016. gada 8. septembra Deleģētā regula (ES) 2016/1613, ar ko nosaka ārkārtas pielāgošanas atbalstu piena ražotājiem un citu lopkopības nozaru lauksaimniekiem (OV L 242, 9.9.2016., 10. lpp.).